'n 'Goeiemôre' om weer te lees | Netwerk24
Deur Hannes Engelbrecht, Bloemfontein 06 Mei 2017 05:30
Goeiemôre deur Charles Smith ("Hierdie lewe is vir verkenning, afskeid, vertrek", 5.05) verwys. 'n Goeiemôre ingekleur met ligglans van woorde wat die hartsnare geroer het, 'n oënskou na die binneste geneem het, want dit is mos die opsomming van die aardse bestaan.
En nou is die stem stil, die gedagtes weggebêre en die skaduwees tussen ons is verby. 'n Finale totsiensgroet vir moederaarde en sy reis is voltooi na 'n beter wêreld met die lug altyd vol helder wolke, geluksaligheid en vrede. "Die stemme die stiltes en skaduwees is ons s'n om te verken." So is dit genoeg.
'n Goeiemôre om oor en oor te lees. Karel se mooi lewensreis op aarde sal 'n ewige onthou bly.
'n Besondere dankie vir al die berigewing oor Karel Schoeman, Volksblad, julle verdien goue pluimpies.